Dansk Folkeparti kommer nu med et nyt krav til forhandlingerne om en filmaftale, som indledes 7. oktober.

Det er ifølge partiets kulturordfører Alex Ahrendtsen på høje tid, at multinationale selskaber som Google, Apple og Netflix begynder at bidrage økonomisk til det danske filmmarked:

»I dag skummer de multinationale selskaber fløden uden at levere mælken. De sælger de kunstneriske produkter videre, de bruger teleoperatørernes net, og samtidig etablerer de sig i Luxembourg, hvor der er lav skat. Det giver dem en konkurrencefordel i forhold til de hjemlige aktører«, siger Ahrendtsen.